หุ้น6ก.ย.ดัชนีบวก10.08 จุด
ดัชนีหุ้นไทยปิดตลาดที่ 1,243.92 จุด เพิ่มขึ้น 10.08 จุด หรือ 0.82% มูลค่าการซื้อขาย 29,322.38 ล้านบาท
6 ก.ย. 2555

ดัชนีหุ้นไทยปิดตลาดที่ 1,243.92 จุด เพิ่มขึ้น 10.08 จุด หรือ 0.82% มูลค่าการซื้อขาย 29,322.38 ล้านบาท 




ดัชนีตลาดหลักทรัพย์แห่งประเทศไทย วันที่ 6 ก.ย. ปรับเพิ่มขึ้นตั้งแต่เปิดตลาด และซื้อขายในแดนบวกตลอดทั้งวัน แม้ว่าจะย่อตัวลงเล็กน้อยในช่วงท้ายตลาด โดยตลอดทั้งวันเคลื่อนไหวอยู่ระหว่าง 1,237.23 - 1,246.98 จุด และปิดตลาดที่ 1,243.92 จุด เพิ่มขึ้น 10.08 จุด หรือ 0.82% มูลค่าการซื้อขาย 29,322.38 ล้านบาท 
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ บริษัทหลักทรัพย์ (บล.) เคทีบี (ประเทศไทย) กล่าวว่า ดัชนีหุ้นไทยมีความพยายามที่จะขึ้นไปให้ถึง 1,248 จุด ซึ่งเป็นแนวต้านที่สำคัญ โดยมีปัจจัยสนับสนุนคือ แรงเก็งกำไรในเชิงบวกต่อมาตรการกระตุ้นเศรษฐกิจของ ECB ที่กำลังจะมีการประชุม
"ตอนนี้ยังไม่รู้ว่า ผลการประชุมที่ออกมาจะเป็นอย่างไร เพราะฉะนั้นตลาดยังคงรอคอยกันอยู่ และนักลงทุนบางส่วนเก็งกำไรในทางบวก แต่หากไม่มีปัจจัยบวกออกมาก็คงจะมีการขายทำกำไรออกมา" นายปริญทร์ กล่าว
มูลค่าการซื้อขาย 5 อันดับหลักทรัพย์TRUE มูลค่า  1,944 ล้านบาท ปิดที่ 5.05 บาท +0.25 บาท หรือ +5.21% KBANK &lt;XD&gt; มูลค่า 1,694 ล้านบาท ปิดที่ 177.00 บาท +4.50 บาท หรือ +2.61% JAS มูลค่า 1,317 ล้านบาท ปิดที่ 3.92 บาท +0.12 บาท หรือ +3.16% PTT &lt;XD&gt;  มูลค่า 988 ล้านบาท ปิดที่ 329.00 บาท -2.00 บาท หรือ -0.60% BLAND มูลค่า  810 ล้านบาท ปิดที่ 1.04 บาท +0.07 บาท หรือ +7.22%